SPALI ลุยอสังหาฯ แนวราบต่อเนื่อง เล็งเปิดโครงการใหม่ไตรมาส 3 มูลค่าเฉียด 500 ลบ.
SPALI ลุยโครงการแนวราบต่อเนื่อง เล็งเปิด "ศุภาลัย พรีโม่ กาญจนาภิเษก-พระราม 5" ไตรมาส 3 มูลค่าเฉียด 500 ลบ. 
SPALI ลุยโครงการแนวราบต่อเนื่อง เล็งเปิด "ศุภาลัย พรีโม่ กาญจนาภิเษก-พระราม 5" ไตรมาส 3 มูลค่าเฉียด 500 ลบ.
5 ส.ค. 2562

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทฯ เตรียมลุยเปิดตัวโครงการแนวราบใหม่อย่างต่อเนื่องในไตรมาสที่ 3 ของปี 2562 โดยในครั้งนี้เล็งเห็นถึงศักยภาพการเติบโตของทำเลคุณภาพในกรุงเทพฯโซนตะวันตก และเชื่อว่าโครงการใหม่นี้จะสามารถรองรับความต้องการของผู้บริโภค บนทำเลศักยภาพที่มีการขยายตัวของที่อยู่อาศัยอย่างต่อเนื่องได้อีกด้วย
“ศุภาลัย พรีโม่ กาญจนาภิเษก-พระราม 5” มูลค่าโครงการ 485 ล้านบาท บนพื้นที่ 16 ไร่ จำนวน 164 แปลง ภายใต้แนวคิด “ให้ทุกการเดินทางและการใช้ชีวิตคุณ เป็นเรื่องสนุก…อิสระ ทุกพื้นที่” กับทาวน์โฮม 2 ชั้น พื้นที่ใช้สอย 116 ตร.ม. 3 ห้องนอน 2 ห้องน้ำ ที่จอดรถ 2 คัน และบ้านรุ่นใหม่ พื้นที่ใช้สอย 122.5 ตร.ม. 3 ห้องนอน 2 ห้องน้ำ ที่จอดรถ 2 คัน ราคาเริ่มต้น 2 ล้านกว่าบาท
 